Contents

# ការ​បង្កើត​ និង​ បោះពុម្ព​​ស្លាក​​ និង នាម​ប័ណ្ណ

## ការ​រចនា​នាមប័ណ្ណ​​តាម​រយៈ​ប្រអប់​មួយ

ជ្រើស​ ឯកសារ - ថ្មី - នាមប័ណ្ណ ដើម្បី​បើក​ប្រអប់​ នាមប័ណ្ណ ដែល​អនុញ្ញាតឲ្យ​អ្នក​ជ្រើស​វិធី​បង្ហាញ​នាមប័ណ្ណ​របស់​អ្នក​ ។

## ការ​រចនា​ស្លាក​ និង នាម​ប័ណ្ណ

អ្នក​អាច​រចនា​ទាំង​ស្លាក​ និង នាមប័ណ្ណ​តាម​រយៈ​ប្រអប់​ ស្លាក ។

1. ជ្រើស​ ឯកសារ - ថ្មី​ - ស្លាក ដើម្បី​បើក​ប្រអប់ ស្លាក ។

2. នៅ​លើ​ផ្ទាំង ស្លាក ក្រោម ទ្រង់ទ្រាយ កំណត់​ទ្រង់​ទ្រាយ​ស្លាក ។

   LibreOffice Writer មាន​ទ្រង់​ទ្រាយ​សន្លឹក​ដែល​អាច​ប្រើ​បាន​ជាលក្ខណៈ​ពាណិជ្ជកម្មជា​ច្រើន​​ សម្រាប់​ស្លាក​ សញ្ញា​ និង​ នាមប័ណ្ណ​ ។ អ្នក​ក៏​អាច​​បន្ថែម​ទ្រង់ទ្រាយ​ដែល​កំណត់​ដោយ​អ្នក​ប្រើ​ផ្សេងៗ​ទៀត​ ។

3. នៅ​លើ​ផ្ទាំង​ ស្លាក ក្រោម​ ចំណារ អ្នក​អាច​ជ្រើស​អ្វី​ដែល​អ្នក​សរសេរ​លើ​ស្លាក ។

   នេះ​ជា​ញឹក​ញាប់​ទាក់​ទង​នឹង​វាល​​មូលដ្ឋាន​ទិន្នន័យ​ ដូច្នេះ​ស្លាក​អាច​ត្រូវ​បាន​បោះ​ពុម្ព​ជាមួយ​មាតិកា​ផ្សេងៗ​ ជាឧទាហរណ៍ ពេល​ផ្ញើ​ "សំបុត្រ​សំណុំ​បែបបទ" ។ វា​អាច​មាន​អត្ថបទ​ដូច​គ្នា​​​ផង​ដែរ​ ដែល​បាន​បោះពុម្ព​គ្រប់​ស្លាក ។

   ប្រើ​​ប្រអប់​បញ្ជី មូលដ្ឋាន​ទិន្នន័យ​ និង តារាង​ ដើម្បី​ជ្រើស​មូលដ្ឋាន​ទិន្នន័យ​ និង តារាង​ពី​វាល​ទិន្នន័យ​ដែល​ត្រូវ​បាន​ទទួល​ ។ ចុច​លើ​ប៊ូតុង​ព្រួញ​ដើម្បី​​ផ្ទេរ​វាល​ទិន្នន័យ​ដែល​បាន​ជ្រើស​ទៅ​ក្នុង​ផ្ទៃ​ចំណារ ។ ចុច​បញ្ចូល (Enter)​ ដើម្បី​បញ្ចូល​ការចុះ​បន្ទាត់​មួយ​ ។ អ្នក​ក៏​អាច​បញ្ចូល​ចន្លោះ​ និង អត្ថបទ​ថេរ​ផ្សេងៗ​ ។

   នៅ​លើ​ផ្ទាំង ទ្រង់​ទ្រាយ អ្នក​អាច​កំណត់​ទ្រង់​ទ្រាយ​ស្លាក​​ផ្ទាល់​របស់​អ្នក​ មិន​គ្រប​ដោយ​​ទ្រង់​ទ្រាយ​ដែល​បាន​​កំណត់​ជាមុន​មួយ​ ។ ដើម្បី​ធ្វើ​ដូចនេះ​ ជ្រើស​ "អ្នក​ប្រើ" ពី​ប្រអប់​បញ្ជី​ ប្រភេទ ។ នៅ​លើ​ផ្ទាំង ជម្រើស អ្នក​អាច​បញ្ជាក់​​ថា​តើ​ស្លាក​ទាំង​អស់​ ឬ ស្លាក​ពិត​ប្រាកដ​តែ​មួយ​ត្រូវ​បាន​បង្កើត ។

4. នៅ​លើ​ទំព័រ​ផ្ទាំង ជម្រើស សូម​ប្រាកដ​ថា​ប្រអប់​ ធ្វើ​សមកាលកម្ម​មាតិកា ត្រូវ​បាន​ជ្រើស​ ។ ប្រសិន​បើ​ប្រអប់​នេះ​ត្រូវ​បាន​ជ្រើស​ ស្លាក​គ្រាន់​តែ​​ត្រូវ​បាន​បញ្ចូល​ (នៅ​លើ​ស្លាក​កំពូល​ខាង​ឆ្វេង​) និង​​​ត្រូវ​បាន​កែ​សម្រួលភា្លម​ ។​

5. ចុច​លើ​ ឯកសារ​ថ្មី ដើម្បី​បង្កើត​ឯកសារ​ថ្មី​ជាមួយ​ការ​កំណត់​ដែល​អ្នក​បាន​បញ្ចូល​ ។

6. ដរាបណា​អ្នក​ចុច​លើ ឯកសារ​ថ្មី អ្នក​នឹង​ឃើញ​បង្អួច​តូចមួយ​ដែល​មាន​ប៊ូតុង​​ ធ្វើ​សមកាលកម្ម​ស្លាក ។ បញ្ចូល​ស្លាក​ទីមួយ​ ។ ពេល​អ្នក​ចុច​លើ​ប៊ូតុង​ ធ្វើ​សមកាលកម្ម ស្លាក​នីមួយៗ​បច្ចុប្បន្ន​​ ត្រូវ​បាន​ចម្លង​ទៅ​ស្លាក​ផ្សេងៗ​ទាំង​អស់​​នៅ​លើ​សន្លឹក ។

ប្រធានបទ​ទាក់ទង

ការ​បោះពុម្ព​ស្លាក​អាសយដ្ឋាន

ការ​បង្កើត​មូលដ្ឋាន​ទិន្នន័យ​ថ្មី​មួយ

នាមប័ណ្ណ